1 Bakorinthe 6 | Beibele Inthaneteng | Phetolelo ya Lefase le Lefsa
6 Na motho le ge e le ofe wa lena yo a nago le taba+ le yo mongwe o beta pelo a ya kgorong pele ga batho ba sa lokago,+ e sego pele ga bakgethwa?+ 2 Goba na ga le tsebe gore bakgethwa ba tla ahlola+ lefase?+ Ge e ba lefase le tla ahlolwa ke lena, na ga le swanelegele go ahlola ditaba tše di sa rego selo?+ 3 Na ga le tsebe gore re tla ahlola barongwa?+ Ka gona ke ka baka la’ng re ka se ahlole ditaba tša bophelo bjo? 4 Ka gona ge e ba le na le ditaba tša bophelo bjo tše di swanetšego go sekwa,+ na le bea banna bao ba tšeelwago fase ka phuthegong gore e be baahlodi?+ 5 Ke bolela gore ke le hlabiše dihlong.+ Na ga go na motho le o tee yo bohlale+ gare ga lena yo a tla kgonago go ahlola magareng ga bana babo? 6 Go e na le moo ngwanabo motho o išana kgorong le ngwanabo, le gona pele ga ba ba sa dumelego!+ 7 Ka gona gore le a sekišana+ ruri go bolela gore le fentšwe ka mo go feletšego. Ke ka baka la’ng le sa upše la dumela go fošetšwa?+ Ke ka baka la’ng le sa upše la dumela go radiiwa?+ 8 Go fapana le seo, le a foša e bile le a radia gomme seo le se dira bana babo lena.+ 9 Na ruri ga le tsebe gore batho ba ba sa lokago ba ka se je bohwa bja mmušo wa Modimo?+ Le se ke la timetšwa. Ge e le diotswa+ goba barapedi ba medimo ya diswantšho+ goba dihlotlolo+ goba banna ba ba boloketšwego merero yeo e sego ya tlhago+ goba banna ba ba robalago le banna,+ 10 goba mahodu goba batho ba megabaru+ goba matagwa+ goba ba maroga goba bahlakodi ba ka se je bohwa bja mmušo wa Modimo.+ 11 Lega go le bjalo, seo ke se ba bangwe ba lena le bego le le sona.+ Eupša le hlatswitšwe la hlweka,+ eupša le kgethagaditšwe,+ eupša go boletšwe gore le lokile+ leineng la Morena wa rena Jesu Kriste+ le ka moya wa Modimo wa rena.+ 12 Go nna dilo ka moka di dumeletšwe ke molao; eupša ga se dilo ka moka tše di holago.+ Go nna dilo ka moka di dumeletšwe ke molao;+ eupša nka se itumelele go laolwa ke selo.+ 13 Dijo ke tša mpa le mpa ke ya dijo;+ eupša Modimo o tla fetoša mpa gotee le dijo gore e be lefeela.+ Bjale mmele ga se wa bootswa, eupša ke wa Morena;+ gomme Morena ke wa mmele.+ 14 Eupša Modimo o tsošitše Morena+ gomme le rena o tla re tsoša lehung+ ka matla a gagwe.+ 15 Na ga le tsebe gore mebele ya lena ke ditho+ tša Kriste?+ Ka gona na nka tšea ditho tša Kriste gomme ka di dira ditho tša mogweba-ka-mmele?+ Le gateetee! 16 Na ruri ga le tsebe gore yo a kgomarelago mogweba-ka-mmele ke mmele o tee le yena? Gobane Modimo o re: “Ba babedi ba e tla ba nama e tee.”+ 17 Eupša yo a kgomarelago Morena ke moya+ o tee+ le yena. 18 Tšhabang bootswa.+ Sebe le ge e le sefe se sengwe seo motho a ka se dirago se ka ntle ga mmele wa gagwe, eupša yo a tlwaetšego go dira bootswa o direla mmele wa gagwe sebe.+ 19 Na ga le tsebe gore mmele wa lena ke tempele+ ya moya o mokgethwa wo o lego ka go lena,+ wo le o hweditšego go Modimo? Le gona ga le ba lena,+ 20 gobane le rekilwe ka theko e kgolo.+ Ka gona tagafatšang Modimo+ mmeleng+ wa lena.